Montmartre

Montmartre er en bydel i den nordlige delen av Paris, i 18. arrondissement. Montmartre er området rundt høyden Montmartre, som med sine 130 meter er den høyeste i Paris.

Tidlig historie  
Navnet er ikke sikkert forklart, det kan komme av lat. Mons martyrum – «martyrfjellet» – eller av Mons Mercurii eller Mons Martis, oppkalt etter henholdsvis Merkur og Mars. Martyrene blir i så fall Frankrikes skytshelgen Dionysius av Paris, presten Rustique og erkediakonen Eleuthere som ble tatt til fange der omkring år 272 e. Kr. Ignatius Loyola og syv andre var forøvrig på Montmartre da de avla eden som førte til stiftelsen av jesuitterordenen.

En tid sto et nonnekloster på toppen av høyden. Klosteret drev vingårder. Fortsatt finnes en vingård på Montmartre som produserer noen hundre flasker vin årlig – den eneste i sentrale Paris. Siden stedet lå høyt, ble det også bygd vindmøller der. Området forble derfor lenge ganske landlig.

Under den franske revolusjonen ble Montmartre omdøpt til Montmarat til ære for den snikmyrdede revolusjonære Marat, men navnet ble snart ført tilbake til det gamle.

Det nittende århundre 

Da Napoleon 3. og hans byplanlegger Baron Haussmann planla å gjøre Paris til den vakreste by i Europa var det første skritt å overgi store stykker land til Haussmanns venner og støtter. Dette innebar at ganske mange mennesker ble forskjøvet ut av det sentrale Paris, og mange flyttet til Clichy, La Vilette og Montmartre, hvor der var oversikt over hele byen.

Siden Montmartre lå utenfor bygrensen, og nonnene laget vin, ble området raskt fylt opp med skjenkesteder. Konkurransen gjorde at underholdningstilbudene etterhvert ble svært avanserte, og besteborgerne fra sentrum dro dit for å la seg underholde.

I de populære cabaretene Moulin Rouge og Le Chat Noir underholdt artister, sangere og gjøglere. Ballettopptrinnene ble ofte svært «vovede», mens mere seriøse artister som Yvette Guilbert, Marcelle Lender, Aristide Bruant, La Goulue, Georges Guibourg, Mistinguette, Fréhel, Jane Avril, Damia og andre bidro til å holde nivået oppe.

Place du Tertre er også et kjent kunstnersted på Montmartre.

Montmartre og kunstnere 
 	 
Listen er over en del av de kunstnere som har virket og eller bodd i perioder eller hele livet i Montmartre og nærmeste strøk. Rekkefølge etter fødselsår, som er merket med * og fødested. Mange av de både kjente og mindre kjente nordiske malerne og billedhoggerne var også innom i kortere eller lengre tid.		 
 	 
 Jean-Baptiste Pigalle (* 1714 Paris), billedhogger 	 
 Hector Berlioz (* 1803 La Côte-Saint-André), komponist 	 
 Gérard de Nerval (* 1808 Paris), dikter 	 
 Edgar Degas (* 1834 Paris), maler 	 
 Jean-Baptiste Clément (* 1836 Boulogne-Billancourt), chansonnier (sanger)  
 Paul Cézanne (* 1839 Aix-en-Provence), maler 	 
 Emile Zola (* 1840 Paris), forfatter og Journalist 	 
 André Gill (* 1840 Paris – † 1885 Charenton-Saint-Maurice), karikaturtegner 	 
 Pierre-Auguste Renoir (* 1841 Limoges), maler 	 
 Etienne Renaudin alias Valentin le Désossé (* 1843 Sceaux), akrobat og danser 	 
 Paul Gauguin (* 1848 Paris), maler 	 
 Robert Planquette (* 1848 eller 1850 Paris), komponist 	
 Jean Béraud (* 1849 St. Petersburg), maler 
 Aristide Bruant (* 1851 Courtenay), chansonnier 	 
 Vincent van Gogh (* 1853 Groot Zundert), maler 	 
 Jules-Louis Jouy (* 1855 Paris), mhansonnier 	 
 Georges Courteline (* 1858 Tours), egentlig Georges Moineau, romanforfatter og dramaturg 	 
 Georges Seurat (* 1859 Paris), maler 	 
 Théophile-Alexandre Steinlen (* 1859 Lausanne), maler og grafiker 	 
 Charles Léandre (* 1862 Normandie), maler og humorist 	 
 Paul Signac (* 1863 Paris), maler 	 
 Henri de Toulouse-Lautrec (* 1864 Albi), maler og grafiker 	 
 Suzanne Valadon (* 1865 Bessine-sur-Gartempte), maler 	 
 Eric Satie (* 17. mai 1866 Honfleur), komponist og pianist 	 
 Louise Weber alias La Goulue (* 1866 Clichy-la-Garenne), can-can-danserinne  	 
 Émile Bernard (* 1868 Lille), maler	 
 Henri Matisse (* 1869 Le Cateau-Cambrésis), maler 	 
 Max Jacob (* 1876 Quimper), dikter 	 
 Raoul Dufy (* 1877 Le Havre), maler 
 Otto Freundlich (* 1878 Stolp, Pommern), maler 	 
 Francisque Poulbot (* 1879 Saint-Denis), karikaturtegner 	 
 Pablo Picasso (* 1881 Málaga) multikunstner 	 
 Georges Braque (* 1882 Argenteuil), maler 
 Pierre Mac Orlan (* 1882 Péronne, Somme), skribent, dikter, chansonnier  
 Maurice Utrillo (* 1883 Paris Montmartre), maler 	 
 Amedeo Modigliani (* 1884 Livorno), maler og billedhogger 	 
 Roland Dorgelès (* 1885 Amiens) 	 
 Francis Carcot (* 1886 Nouméa)
 Jean Renoir (* 1894 Paris, Montmartre), filmregissør, andre sønn av Pierre-Auguste Renoir 
 Raymond Schwartz (* 1894 Metz) esperanto-dikter 	 
 Jacques Prévert (* 1900 Neuilly-sur-Seine), dikter 	 
 Marcel Aymé (* 1902 Joigny), skribent 
 Marcel Carné (* 1906 Paris, Montmartre), filmregissør
 Maurice Boitel (* 1919 Tillières-sur-Avre), maler 	 
 Boris Vian (* 1920 Ville d'Avray), Skribent, ingeniør og jazzmusiker 
 Monique Morelli (* 1923 Béthune), chansonsangerinne 
 Jean-Pierre Cassel (* 1932 Paris, Montmartre), skuespiller, danser 
 Dalida (* 1933 Kairo), borgerlig navn Iolanda Christina Gigliotti
 Vincent Cassel (*1966 Paris, Montmartre), skuespiller, filmregissør

Andre kjente personer  	 
Ikke-kunstnere med tilknytning til området 		 
 Gabrielle d'Estrées (* 1573 Picardie), Henrik IVs elskerinne   	 
 Georges Clemenceau (* 1841), politiker

Litteratur 
 Hilja Droste, Thorsten Droste: Paris, Spaziergänge durch die Seine-Metropole; Plätze und Boulevards, Kirchen und Museen, DuMont, Ostfildern 2012, ISBN 978-3-7701-6622-0, S. 324 ff. (= DuMont-Kunst-Reiseführer ).
 Dan Franck: Montparnasse und Montmartre: Künstler und Literaten in Paris zu Beginn des 20. Jahrhunderts (Originaltitel: Bohèmes, übersetzt von Petra van Cronenburg), Parthas, Berlin 2011, ISBN 978-3-8696-4034-1.
 Niklaus Meienberg: Das Schmettern des gallischen Hahns: Reportagen aus Frankreich, Limmat, Zürich 1987, ISBN 978-3-85791-123-1.

Paris
18. arrondissement i Paris